Ministru kabineta noteikumu projekta

**„Grozījums Ministru kabineta 2004. gada 20. janvāra noteikumos Nr. 46 „Narkotiku kontroles un narkomānijas ierobežošanas koordinācijas padomes nolikums””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2004. gada 20. janvāra noteikumos Nr. 46 „Narkotiku kontroles un narkomānijas ierobežošanas koordinācijas padomes nolikums”” (turpmāk – noteikumu projekts) izstrādāts atbilstoši Valsts pārvaldes iekārtas likuma 13. pantam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2004. gada 20. janvāra noteikumu Nr. 46 „Narkotiku kontroles un narkomānijas ierobežošanas koordinācijas padomes nolikums” 4. punkts nosaka Narkotiku kontroles un narkomānijas ierobežošanas koordinācijas padomes (turpmāk – Padome) sastāvu.  Noteikumu projekts ir izstrādāts, lai precizētu Padomes sastāvu atbilstoši pašreizējai situācijai.  Saskaņā ar Ministru kabineta 2012. gada 21. februāra rīkojumu Nr. 101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – rīkojums) ir izveidots Slimību profilakses un kontroles centrs, kas atbilstoši Ministru kabineta 2012. gada 3. aprīļa noteikumu Nr. 241 „Slimību profilakses un kontroles centra nolikums” (turpmāk – nolikums) 4.16. un 4.17. punktiem nodrošina valsts specializētā centra funkciju dalībai Eiropas Narkotiku un narkomānijas uzraudzības centra (turpmāk – ENNUC) uzturētajā Eiropas Informācijas tīklā par narkotikām un narkomāniju (turpmāk – *Reitox*)[[1]](#footnote-1), kā arī nodrošina informācijas apmaiņu starp *Reitox* valsts specializēto centru un ENNUC par jaunu psihoaktīvo vielu un jaunu psihoaktīvās vielas saturošu preparātu ražošanu, nelikumīgu tirdzniecību un lietošanu[[2]](#footnote-2).  Saskaņā ar rīkojuma 5. punktu Slimību profilakses un kontroles centrs nolikuma 4.16. un 4.17. punktā noteiktos uzdevumus ir pārņēmis no Nacionālā veselības dienesta, kas minētos uzdevumus veicis iepriekš.  Vienlaikus Slimību profilakses un kontroles centra uzdevumos saskaņā ar nolikumu ietilpst:   * valsts un reģionālā līmenī koordinētu veselības veicināšanas, tajā skaitā narkomānijas profilakses, pasākumu īstenošana; * valsts statistiskās informācijas par veselības aprūpes pakalpojumiem, iedzīvotāju veselības stāvokli, infekcijas slimībām, veselības riska faktoriem, sabiedrības veselības problēmām, atkarības slimībām un garīgo veselību iegūšana, apkopošana, apstrādāšana, analizēšana, publicēšana un izplatīšana; * pētījumu plānošana, metodiska vadīšana, organizēšana, koordinācija un veikšana sabiedrības veselības, tajā skaitā atkarību slimību, jomā.   Ņemot vērā minēto, nepieciešams mainīt Padomes sastāvu, no tā svītrojot Nacionālā veselības dienesta direktoru un iekļaujot Slimību profilakses un kontroles centra direktoru. |
| 3. | Projekta izstrādē iesaistītās institūcijas | Veselības ministrija, Iekšlietu ministrija |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldē nodarbinātās personas jautājumos attiecībā uz Narkotiku kontroles un narkomānijas ierobežošanas koordinācijas padomi. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu netiek radītas jaunas administratīvas procedūras, kā arī netiek noteiktas jaunas prasības un pienākumi, līdz ar to noteikumu projekts nerada finansiālu ietekmi. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Anotācijas III, IV, V un VI sadaļa – projekts šo jomu neskar.

Veselības ministrs G. Belēvičs

29.12.2014. 12:44

565

V. Lūsa

67876099; vieda.lusa@vm.gov.lv

1. atbilstoši Eiropas Parlamenta un Padomes 2006. gada 12. decembra Regulai (EK) Nr. 1920/2006 par Eiropas Narkotiku un narkomānijas uzraudzības centru; [↑](#footnote-ref-1)
2. atbilstoši Padomes 2005. gada 10. maija Lēmumam 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām [↑](#footnote-ref-2)